stanford-oval/wikipedia huggingface dataset:
Gazimurski Zavod

| Gazimurski Zavod Газимурский Завод |
| --- | --- |
Valtio:  Venäjä
Subjekti:  Taka-Baikalian aluepiiri
Piiri:  Gazimurski Zavod
Väkiluku (2002):  2 465
Infobox OKVirheellinen NIMI-arvo: 
Gazimurski Zavod (ven. Газимурский Завод) on kylä ja maalaiskunta Taka-Baikalian aluepiirissä Venäjällä. Se sijaitsee Gazimurjoen rannalla 600 kilometriä Tšitasta kaakkoon. Kylä on Gazimurski Zavodin piirin keskus. Asukkaita on 2 500 henkeä (vuonna 2002).
Seudulle perustettiin vuonna 1778 Gazimurin hopeasulattamo. Vuonna 1780 avattiin rautakaivos. Gazimurin tehtaan yhteyteen syntyi samanniminen taajama, ja osa tehtaalla työskennelleistä karkotusvangeista perusti sen ympärille maanviljelyskyliä. Vuoteen 1846 saakka toimineen tehtaan työläisistä suurin osa oli vankeja. Vuodesta 1851 Gazimurski Zavod kuului Taka-Baikalian kasakkajoukkojen alaisuuteen.
Nykyään Gazimurski Zavodin pääelinkeino on maatalous. Kylässä toimii myös metsäteollisuuspiiri. Palveluihin kuuluu keskikoulu, lasten luomistyön keskus, kulttuuritalo, kaksi kirjastoa ja piirisairaala. Kylässä toimii vuonna 1962 perustettu kotiseutumuseo. Paikallislehtenä ilmestyy Vperjod (”Eteenpäin”).
Aiheesta muualla

Gazimurski Zavod Taka-Baikalian tietosanakirjassa (venäjäksi)
Ferrari 375 F1

| Ferrari 375 F1 |
| --- | --- |

Talli:   Ferrari
Suunnittelija(t):   Aurelio Lampredi
Kuljettajat:   Alberto Ascari  Dorino Serafini  Luigi Villoresi  Piero Taruffi  José Froilán González  Chico Landi
Teknisiä tietoja
Renkaat:  P Pirelli F Firestone
Polttoaine:  Shell
Moottori:  Ferrari–Lampredi  3.3 L V12, vapaasti hengittävä Ferrari–Lampredi  4.1 L V12, vapaasti hengittävä Ferrari–Lampredi  4.5 L V12, vapaasti hengittävä
Voimansiirto:  Ferrarin 4–vaihteinen manuaali (takavetoinen)
Kilpailuhistoria
Debyytti:   Belgian GP 1950
Kilpailuja:  10
Voittoja:  3
Paalupaikkoja:  3
Nopeimpia kierroksia:  0
Palkintosijoja:  13
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Ferrari 375 F1 oli Ferrarin valmistama Formula 1 -auto, jolla ajettiin kausilla 1950–1952. Auton ja sen V12-moottorin suunnittelusta vastasi italialainen insinööri Aurelio Lampredi, joka korvasi teknisenä johtajana 125 F1-autosta vastanneen Gioacchino Colombon.
Auton suunnittelu alkoi Enzo Ferrarin päätöksellä ennen kautta 1950, koska hän halusi yhtiönsä keskittyvän aiemmin käytettyjen mekaanisesti ahdettujen 4.5-litraisten moottoreiden sijasta V12-mallilla varusteltuihin kilpa-autoihin. 375 -auton ensimmäinen kokeiluversio oli nimeltään Ferrari 275, joka teki ensiesiintymisensä Belgian osakilpailussa, missä Alberto Ascari ajoi viidenneksi. Autosta tehtiin myös 4.1 litran koneella varusteltu 340-malli.
Ferrari 375 Indy -malli, jota talli käytti vuoden 1952 Indianapolis 500 -kilpailussa.
Ferrari 375-malli osallistui 4.5 litran V12-moottorilla varustettuna Italian osakilpailuun, missä Ascari ja Dorino Serafini ajoivat jaetulla autolla kilpailussa toiseksi. Kaudella 1951 talli sai ensimmäisen osakilpailuvoittonsa, kun José Froilán González ajoi autolla paalupaikalta voittoon Britannian osakilpailussa. Tallikaveri Ascari puolestaan voitti kauden aikana Saksan ja Italian osakilpailut.
Vielä kaudella 1952 Ferrari valmisti autosta Indianapolis 500 -kilpailua varten muunnellun 375 Indy -mallin, mutta kilpailu päättyi Ascarin osalta rengasrikon aiheuttamaan keskeytykseen. 375 teki paluun julkisuuteen kaudella 2011, kun Fernando Alonso ajoi Gonzálezin autolla Britannian osakilpailun ohessa järjestetyssä Ferrarin ensimmäisen voiton muistojuhlassa.
Formula 1 -tulokset

Lihavoitu tarkoittaa paalupaikkaa ja kursivoitu kilpailun nopeinta kierrosta.
| Vuosi | Talli | Auto | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Ferrari | Ferrari 275 | Ferrari  3.3 V12 | P |  | GBR | MON | 500 | SUI | BEL | FRA | ITA |  |
| 1950 | Ferrari | Ferrari 275 | Ferrari  3.3 V12 | P | Alberto Ascari |  |  |  |  | 5 |  |  |  |
| 1950 | Ferrari | Ferrari 375 | Ferrari  4.5 V12 | P | Alberto Ascari |  |  |  |  |  |  | Kesk./2† |  |
| 1950 | Ferrari | Ferrari 375 | Ferrari  4.5 V12 | P | Dorino Serafini |  |  |  |  |  |  | 2† |  |
| 1951 | Ferrari | Ferrari 375 | Ferrari  4.5 V12 | P |  | SUI | 500 | BEL | FRA | GBR | GER | ITA | ESP |
| 1951 | Ferrari | Ferrari 375 | Ferrari  4.5 V12 | P | Luigi Villoresi | Kesk. |  | 3 | 3 | 3 | 4 | 4 | Kesk. |
| 1951 | Ferrari | Ferrari 375 | Ferrari  4.5 V12 | P | Alberto Ascari | 6 |  | 2 | Kesk./2† | Kesk. | 1 | 1 | 4 |
| 1951 | Ferrari | Ferrari 375 | Ferrari  4.5 V12 | P | Piero Taruffi | 2 |  | Kesk. |  |  | 5 | 5 | Kesk. |
| 1951 | Ferrari | Ferrari 375 | Ferrari  4.5 V12 | P | José Froilán González |  |  |  | 2† | 1 | 3 | 2 | 2 |
| 1951 | Ferrari | Ferrari 375 | Ferrari  4.5 V12 | P | Chico Landi |  |  |  |  |  |  | Kesk. |  |
| 1952 | Ferrari | Ferrari 375 Indy | Ferrari  4.5 V12 | F |  | SUI | 500 | BEL | FRA | GBR | GER | NED | ITA |
| 1952 | Ferrari | Ferrari 375 Indy | Ferrari  4.5 V12 | F | Alberto Ascari |  | Kesk. |  |  |  |  |  |  |

† Jaettu auto.
Huomioita

↑  Ascari jakoi palkintokorokesijoituksensa Serafinin kanssa Italiassa 1950 ja Gonzálezin kanssa Ranskassa 1951.
↑  Valmistajien maailmanmestaruus alkoi vuonna 1958.
Gazipaşan lentoasema

Gazipaşan lentoasema (turk. Gazipaşa-Alanya Havalimanı) (IATA: GZP, ICAO: LTFG) sijaitsee 40 kilometrin päässä Turkin Alanyasta. Kentältä on noin 25 minuutin ajomatka Alanyaan. Kentällä on tax-free-myymälä, kahvila ja kioski.
Tilastot

Katso lähdekoodikysely ja lähteet.
Gazipaşa

| Gazipaşa |
| --- | --- |

 Gazipaşa
 Koordinaatit: 36°16′N, 32°19′E 
Valtio:   Turkki
Maakunta:  Antalyan maakunta
Hallinto:  
 – Pormestari:  Mehmet Ali Yılmaz
Väkiluku (2019):  50 555
Infobox OKVirheellinen NIMI-arvo: 
Gazipaşa on piirikunta Turkin Antalyan maakunnassa. Vuoden 2019 väestönlaskennassa Gazipaşan väkiluku oli 50 555.
Aiheesta muualla

Kuvia tai muita tiedostoja aiheesta Gazipaşa Wikimedia Commonsissa
Gaziantepin yliopisto

| Gaziantepin yliopisto> Gaziantep Üniversitesi |
| --- | --- |
  

Perustettu:  1973
Tyyppi:  Julkinen
Rehtori:  Professori Arif Özaydın
Henkilökunta:  3402 (2021)
Opiskelijoita:  45 516 (2021)
Jatko-opiskelijoita:  9 000
Sijainti:  Gaziantep,  Turkki (37°0'3.48"N, 37°3'1.74"E)
Osoite:  Üniversite Bulvarı 27310 Şehitkamil - Gaziantep, TÜRKİYE
Sivusto:  https://www.gantep.edu.tr/
Yliopiston pääportti
Gaziantepin yliopisto (turk. Gaziantep Üniversitesi) on Turkin Gaziantepissa sijaitseva yliopisto. Siihen kuuluu viisi kampusaluetta ja 20 tiedekuntaa. Yliopistossa on 45 516 alemman tutkinnon opiskelijaa ja 9 000 ylemmän tutkinnon suorittajaa. Henkilökuntaa yliopistossa on 3 402.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivu (englanniksi)
Gazimurski Zavodin piiri

Gazimurski Zavodin piiri Taka-Baikalian aluepiirin kartalla.
Gazimurski Zavodin piiri (ven. Газимуро-Заводский район, Gazimuro-Zavodski raion) on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 14 400 neliökilometriä. Asukkaita on 9 600 henkeä (vuonna 2009).
Gazimurski Zavodin piiri sijaitsee Taka-Baikalian aluepiirin itäosassa. Pohjoisessa se rajoittuu Mogotšan piiriin, koillisessa Kiinaan, idässä Nertšinski Zavodin, kaakossa Kalgan, etelässä Aleksandrovski Zavodin sekä lännessä Šelopuginon ja Sretenskin piireihin.
Piiriin kuuluu 9 maalaiskuntaa: Batakan, Burukan, Gazimurski Zavod, Kaktolga, Rudnik Solonetšnyi, Širokaja, Trubatševo, Ušmun ja Zeren. Hallinnollinen keskus on Gazimurski Zavodin kylä. Asutuskeskuksia on yhteensä 28.
Gazimurski Zavodista on maantieyhteys Sretenskin kautta aluepiirin pääkaupunkiin Tšitaan, jonne on matkaa 600 kilometriä. Lentokenttä suljettiin vuonna 2001.
Talous perustui 1990-luvulle saakka kaivosteollisuuteen. Nykyisin harjoitetaan kullanhuuhdontaa ja metsänhankintaa. Maatalous tuottaa viljaa, perunaa, vihanneksia, maitoa, lihaa ja munia. Asukkaat harjoittavat myös metsästystä, kalastusta ja keräilyä.
Gazimurski zavodissa toimii kotiseutumuseo. Paikallislehtenä ilmestyy Vperjod (”Eteenpäin”). Jamkunissa on kylpylä.
Aiheesta muualla

Gazimurski Zavodin piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Frans Oskar Liewendal

Frans Oskar Liewendal (1818–1890) oli ruotsalaissyntyinen litografi. Hän tuli Tukholmasta vuorimestari Fredrik Tengströmin vuonna 1834 Helsinkiin perustaman ensimmäisen litografisen painon johtoon. Hän oli taitava kivipiirtäjä. Hän osti painon Tengströmiltä 1840-luvun lopulla. Hän sai suomalaisten setelien painatusoikeudet vuonna 1860.
Liewendal piirsi ensimmäisen signeeratun litografian Suomessa, ja se esittää Englannin laivastoa pommittamassa Suomenlinnaa vuonna 1855. Hän piirsi ja kaiversi runsaasti muotokuvia ja maisemia.
Teokset

Helsingfors Album. En samling af 38 vyer. 1877
Vyer af Helsingfors och dess omgifningar: lithografierade och utgifne af F. Liewendal. Helsingfors : F. Liewendal, 1851-1859.
Helsinki-albumi 1877: kokoelma kaupunkinäkymiä, AtlasArt, 2009 (Sisältää Jan Strangin jälkikirjoituksen F.O. Liewendalista ja hänen kivipainostaan sekä Helsinki-kuvasarjojen historiasta.)
Aiheesta muualla

Kuvia tai muita tiedostoja aiheesta Frans Oskar Liewendal Wikimedia Commonsissa
Liewendalin kivipiirroksia vapaasti käytettäviä
Liewendal Museoviraston kuvakokoelmissa (Arkistoitu – Internet Archive)
Eva O

| Eva Ortiz |
| --- | --- |

Henkilötiedot
Syntynyt: 1961
Muusikko
Taiteilijanimi:  Eva O, Evil O
Aktiivisena:  1979–
Tyylilajit:  deathrock, goottirock, punk
Soittimet:  laulu, kitara
Yhtyeet:  Christian Death   Shadow Project   Super Heroines   Speed Queens   Mz Eva O and Her Guns
Levy-yhtiöt:  MCM Music Cleopatra Dark Dimensions
Aiheesta muualla
www.evao.com
  [ Muokkaa Wikidatassa ] [ ohje ]  
Eva O (kokonimeltään Eva Ortiz, synt. 1961) on yhdysvaltalainen punk rock-, deathrock- ja goottirockmuusikko sekä goottisuuntauksen uranuurtaja. Hänet tunnetaan dramaattisesta äänestään, raskaasta kitaroinnistaan sekä töistään deathrock-yhtye Christian Deathissa ja edesmenneen aviomiehensä Rozz Williamsin kanssa perustamassa Shadow Project -yhtyeessä. Evan osallisuus näissä yhtyeissä ansaitsi hänelle lehdistöltä ja yleisöltä "pimeyden kuningatar"-arvonimen. Evaa on myös nimitetty "yhdeksi Yhdysvaltojen goottipiirien säväyttävimmistä hahmoista" sekä "Gitane Demonen lisäksi ainoaksi jäljellä olevaksi gootin jumalattareksi."
Eva O nauttii laajaa kulttisuosiota ja esiintyy edelleen sooloartistina tai yhtyeensä Mz Eva O and Her Guns kanssa. Vuonna 2007 hän liittyi Christian Death -yhtyeen muunnelmaan, Christian Death 1334:n, joka koostuu alkuperäisistä jäsenistä paitsi että siinä Eva laulaa Rozz Williamsin sijasta.
Historia > Ensimmäiset yhtyeet

Eva syntyi vuonna 1961 ja muutti vuonna 1979 Los Angelesiin, Kaliforniaan unelmanaan rocktähden ura. Long Beachilla hän perusti paikallisen tyttöpunkyhtyeen Speed Queens, joka toimi vuosina 1980–1982. Eva oli tuolloin liian ujo toimiakseen laulajana, joten hän soitti kitaraa ja toimi taustalaulajana. Speed Queensin hajottua Eva ja basisti Sandra Ross hankkivat rumpalin ja perustivat yhtyeen Super Heroines. Samoihin aikoihin hän tapasi Rozz Williamsin, joka oli perustamassa deathrockyhtyettä Christian Death.
Super Heroines julkaisi kolme albumia. Kun Rikk Agnew jätti Christian Deathin pyysi Rozz Evaa yhtyeeseen kitaristiksi. Eva soitti Christian Deathissa jonkin aikaa, ja oli mukana tämän yhtyeen vuoden 1982 albumilla Only Theatre of Pain, jonka katsotaan aloittaneen koko Yhdysvaltojen goottisuuntauksen, ja sitä pidetään usein ensimmäisenä deathrock-albumina. Yhtyeeseen liittyi muita jäseniä, joista yksi soitti myöhemmin myös Super Heroinesissa. Yhtye äänitti viimeisen albuminsa Love And Pain vuonna 1983, mutta se julkaistiin vasta kahdeksan vuoden päästä.
Historia > Avioliitto ja Shadow Project

1980-luvun puolessä välissä Eva vietti paljon aikaa Richard Ramirezin kanssa. Ramirez suoritti lukuisia sarjamurhia San Franciscossa ja joutui niistä oikeuteen. Eva O palasi lopulta Rozz Williamsin luokse. Vuonna 1988 Rozz kosi Evaa, he menivät naimisiin ja muuttivat San Franciscoon. Siellä ollessaan Eva kiinnostui Anton LaVeyn sekä Boyd Ricen kirjoituksista ja hänestä tuli satanisti. Ajan kulukseen Rozz ja Eva perustivat uuden yhtyeen, Shadow Projectin, joka julkaisi kaksi albumia 1990-luvulla. Yhtye kuvaili tyyliään "oudoksi sekoitukseksi metallista deathrockia ja punkia." Tässä yhtyeessä Eva O kirjoitti suuren osan kappalemateriaalista, jota luonnehtivat raskaat kitarat. Kirjoittaja Gavin Baddeleyn mukaan Shadow Project oli osin luomassa nousevaa goottimetallisuuntausta. Toisen albumin Dreams for the Dying julkaisemisen jälkeen Eva ja Rozz alkoivat kirjoittaa uutta kappalemateriaalia. Christian Death perustettiin uudelleen Shadow Projectin kokoonpanolla ja julkaisi kaksi uutta albumia. Shadow Project teki viimeisen kiertueen In Tuned Out-livealbumin jälkeen. Vaikka Eva O ei koskaan pitänyt itseään Christian Deathin virallisena jäsenenä vaan lähinnä sessiomuusikkona, hänen työnsä siinä yhtyeessä ja Shadow Projectissa ansaitsi hänelle lehdistöltä "pimeyden kuningatar"-arvonimen.
Diskografia > Eva O -sooloprojektit

Past Time (1993)
Satan's Little Helpers (1994)
Demons Fall for an Angel's Kiss (1994)
Eva O Halo Experience (video)
Damnation (Ride the Madness) (1999, MCM Music)
Damnation/Salvation (2005, MCM Music)
Diskografia > Christian Death -yhtyeen jäsenenä

Only Theatre of Pain (1982, Frontier)
Iron Mask (1991, Cleopatra)
Path of Sorrows (1993, Cleopatra)
Rage of Angels (1994, Cleopatra)
Diskografia > Super Heroines -yhtyeen jäsenenä

Cry for Help (1982, Bemis Brain/Enigma)
Souls that Save (1983, Bemis Brain/Enigma)
Love and Pain (1993, Cleopatra)
Diskografia > Shadow Project -yhtyeen jäsenenä

Shadow Project (1990, Triple X)
Dreams for the Dying (1993, Triple X)
In Tuned Out (1994, Triple X, livealbumi)
From the Heart (1998, Triple X)
Aiheesta muualla

Gavin Baddeley:Goth Chic - Johdatus pimeän puolen estetiikkaan -kirjan sivu 330
Eva O Myspacessa (englanniksi)
Eva O:n viralliset kotisivut
Eva O:n kertomus uskoontulostaan
Eva O haastattelu
Finnwatch

| FinnWatch |
| --- | --- |
Perustettu:  2009
Hallituksen puheenjohtaja:  Matti Ylönen
Aiheesta muualla
Finnwatch.org
Infobox OKVirheellinen NIMI-arvo: 
Finnwatch ry on yritystoiminnan globaaleja vaikutuksia tutkiva yhdistys, joka pyrkii edistämään ekologisesti, sosiaalisesti ja taloudellisesti vastuullista liiketoimintaa vaikuttamalla yrityksiin, talouden sääntelyyn ja yhteiskunnalliseen keskusteluun. Finnwatchin taustalla on joukko suomalaisia ammattiyhdistys-, kehitys- ja ympäristöjärjestöjä.
Finnwatch tarkkailee suomalaisten ja Suomeen vahvasti sidoksissa olevien yritysten toiminnan globaaleja vaikutuksia. Järjestö osallistuu selvitystensä pohjalta yhteiskunnalliseen keskusteluun sekä pyrkii vaikuttamaan muun muassa Suomen ja EU:n yritysvastuupolitiikkaan. Järjestö on selvityksissään ottanut kantaa mm. osinkoverotukseen sekä aggressiiviseen verosuunnitteluun.
Finnwatch aloitti toimintansa 1. lokakuuta 2002 eräiden kansalaisjärjestöjen ja ammattiyhdistysliikkeen yhteistyöhankkeena. Se rekisteröityi 2009 erilliseksi yhdistykseksi, joka aloitti itsenäisen toimintansa syksyllä 2010.
Finnwatchin hallituksen puheenjohtaja on tutkija Matti Ylönen ja toiminnanjohtaja Sonja Finér.
Sipilän hallitus lakkautti 2015 järjestön kehitysyhteistyövaroista maksetun viestintä- ja globaalikasvatustuen, jota se oli saanut 50 000–60 000 euroa vuodessa. Lisäksi sen jäsenjärjestöjen tukia leikattiin 30–40 prosenttia. Käytännössä järjestö sai kuitenkin Sipilän hallituksen aikana (2015–2018) edelleen pääosin edellisen hallituksen myöntämää ulkoministeriön tukea noin 588 000 euroa.
Jäsenjärjestöt

Dalitien solidaarisuusverkosto
Eettisen kaupan puolesta
Kirkon ulkomaanapu
Kansalaisjärjestöjen ihmisoikeussäätiö KIOS
Kuluttajaliitto
Maan ystävät
Solidaarisuus
Suomalaiset kehitysjärjestöt - Fingo
Suomen ammattiliittojen solidaarisuuskeskus SASK
Suomen Attac
Suomen Lähetysseura
Julkaisuja ja tutkimuksia

Finnwatchin mukaan kansalaisten ja kuntalaisten tulee vaatia valtion ja kotikuntiensa päättäjiltä verovastuullisia ja taloudellisesti avoimia julkisia hankintoja.
Julkaisuja ja tutkimuksia > Mehiläinen, Terveystalo, Attendo ja veroparatiisit

Terveydenhoitoalan yritysten verojärjestelyt herättivät vuosina 2012 ja 2013 paljon huomiota suomalaisessa mediassa. Finnwatch raportin mukaan Mehiläinen ja Terveystalo siirsivät voittojaan ulkomaille lainoilla, joita ne ottivat samaan konserniin kuuluvilta ulkomaisilta yhtiöiltä. Voitot päätyivät alhaisen verotuksen maihin rekisteröityneisiin yhtiöihin, jotka saivat Suomen tytäryhtiöiltä merkittäviä korkotuloja.
Attendo on Suomen ja Pohjoismaiden suurin yksityinen sosiaali- ja terveyspalvelualan konserni. Konsernin pääkonttori on Tukholmassa. Konsernin liikevaihto oli vuonna 2012 Suomessa 325 miljoonaa euroa. Varsinainen liiketoiminta on ollut joka vuosi voitollista. Rahoituskulut vetivät Suomen Attendon tuloksen tappiolle. Attendon lääkärit säästivät Suomessa veroissa yhtiön verosuunnittelun kautta tyypillisesti 100 000 euroa veroissa ja eläkemaksuissa kolmessa vuodessa.
Julkaisuja ja tutkimuksia > Andy Hall

Tutkija Andy Hall teki vuoden 2012 lopussa järjestön tilauksesta tutkimusta ananasmehutiivistettä valmistavan Natural Fruit -yhtiön työntekijöiden oloista. Tammikuussa 2013 tutkimuksesta julkaistiin raportti, jonka mukaan Pirkka-, Rainbow- ja Eldorado-ananasmehujen taustalla oli pakkotyövoiman käyttöä. Hallia vastaan nostettiin yli seitsemän miljoonan euron korvausvaatimukset sisältävät kanteet Thaimaassa. Hän sai syyskuussa 2016 kahden, toisen lähteen mukaan kolmen, vuoden ehdollisen tuomion ja sakot yhtiön maineen loukkaamisesta ja aikoo valittaa tuomiosta.
Thaimaan korkein oikeus vahvisti marraskuussa 2016 alempien tuomioistuinten vapauttavan päätöksen toisesta Hallia vastaan Natural Fruit -yhtiön nostamasta kunnianloukkaussyytteestä, joka koski Hallin Maynmarissa antamaa haastattelua. Päätöksen mukaan korkeimmalla oikeudella ei ole tuomiovaltaa Myanmarissa tehdystä haastattelusta nostettuun syytteeseen. Tuomioistuimen mukaan poliisin tutkinnassa ilmeni väärinkäytöksiä.
Julkaisuja ja tutkimuksia > #430miljoonaa -kampanja

Vuonna 2020 Finnwatch julkaisi #430miljoonaa -nimisen kampanjan, jonka tarkoituksena oli tuoda esiin sekä estää aggressiivista verosuunnittelua. Kampanjan nimi tulee järjestön arvioimasta 430 miljoonan euron veromenetyksestä, joka on verovälttelyn seurausta sekä verotuottoarviosta, joka järjestön mukaan voitaisiin saada verojärjestelmää korjaamalla.
Kampanja sai voimakasta kritiikkiä erityisesti yrittäjiltä, yrittäjäjärjestöiltä sekä mm. Keskuskauppakamarilta ja aikaan sai mm. boikotteja kampanjaa tukeneita järjestöjä kohtaan. Kampanjaa syytettiin mm. yritysten leimaamisesta verovälttelijöiksi ja sen todellisen agendan väitettiin olleen verojen korottaminen.  Myös nimettöminä esiintyvät veroasiantuntijat ovat kritisoineet kampanjaa ja sitä on Kauppalehden toimittajan Olli Herralan toimesta nimitetty mm. ”veropornoksi”.
First Blood (albumi)

| First Blood Tero |
| --- | --- | --- |

Studioalbumin tiedot
 Äänitetty : 2000
 Julkaistu: 2000 (Suomi)
 Tuottaja(t): Tero Mäyränen
 Tyylilaji: elektro
 Kesto: 24.59
 Levy-yhtiö: Rikos Records
Teron muut julkaisut
|   | First Blood 2000 | Cracker's Revenge 2003 |
First Blood on vuonna 2000 julkaistu Teron ensimmäinen albumi, joka koostuu täysin Commodore 64 -kotitietokoneella sävelletystä musiikista. First Blood oli myös ensimmäinen Rikos Recordsin julkaisema albumi.
Kaikki albumin kappaleet ovat Mäyräsen itse säveltämiä ja esittämiä.
Kappalelista > A-puoli

Orava – 3.05
Kirjekuori – 4.07
Song of the Day – 2.53
Inst-del – 2.11
Kappalelista > B-puoli

Orava hännätön – 6.01
MOS6581......125MK – 3.09
Cappucino – 2.17
Highscore – 1.06
Aiheesta muualla

Lifesaver - Vuoden 2000 parhaat kotimaiset albumit
Fuglevik

| Fuglevik |
| --- | --- |

 Fuglevik
 Koordinaatit: 59°23′12″N, 10°39′24″E 
Valtio:  Norja
Lääni:  Østfold
Kunta:  Moss
Pinta-ala:  
 – Maa:  0,4 km²
Väkiluku (2023):  485
 – Väestötiheys:  1 212,5 as./km²
Infobox OKVirheellinen NIMI-arvo: 
Fuglevik on taajama Mossin kunnassa Østfoldin läänissä Norjassa. Taajaman pinta-ala on 0,4 neliökilometriä ja asukasluku 485 vuonna 2023.
Aiheesta muualla

Kuvia tai muita tiedostoja aiheesta Fuglevik Wikimedia Commonsissa
First Breath

| First Breath Mercenary |
| --- | --- | --- |

Studioalbumin tiedot
 Äänitetty : Aabenraa-studio, Tanska
 Julkaistu: 12. tammikuuta 1998
 Tuottaja(t): Jacob Hansen
 Tyylilaji: death metal, thrash metal
 Kesto: 61.51
 Levy-yhtiö: Hammerheart Records, Serious Entertainment
Mercenaryn muut julkaisut
| Supremacy (EP) 1996 | First Breath 1998 | Everblack 2002 |
First Breath on Mercenaryn ensimmäinen studioalbumi. Musiikillisesti se on tyyliltään death- ja thrash metalia. Levy ovat miksanneet Kræn Meier ja Jacob Hansen, joista jälkimmäinen myös tuotti albumin.
Kappalelista

Symbiotic – 4:11
World Wide Weep – 4:41
Horizon – 8:00
Master Game – 5:06
Perceptive – 6:26
Graveart – 4:24
Next to Nothing – 3:45
Demon8 – 6:48
Watching Me – 4:38
Alternative Ways – 3:52
Sister Jane – 5:54
Supremacy (bonusraita) – 5:21
Vierailijat

Irene Poulsen – laulu kappaleissa ”Horizon” ja ”Sister Jane”.
Jakob Sivsgård – kosketinsoitin kappaleissa ”Horizon” ja ”Demon8”.
Aiheesta muualla

First Breath Discogsissa. (englanniksi)
Albumi First Breath Encyclopaedia Metallum -sivustolla (englanniksi)
Ferrari SF71H

| Ferrari SF71H |
| --- | --- |

Talli:   Ferrari
Suunnittelija(t):   Mattia Binotto
Kuljettajat:  5.  Sebastian Vettel 7.  Kimi Räikkönen
Testikuljettajat:  26.  Daniil Kvjat 50.  Antonio Giovinazzi  Marc Gené  Davide Rigon
Teknisiä tietoja
Renkaat:  P Pirelli
Polttoaine:  Shell V-Power
Kilpailuhistoria
Debyytti:   Australian GP 2018
Kilpailuja:  21
Voittoja:  6
Paalupaikkoja:  6
Nopeimpia kierroksia:  4
Palkintosijoja:  24
MM-pisteitä:  571
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2018
Ferrari SF71H on Formula 1 -talli Ferrarin käyttämä auto kaudella 2018. Autolla kilpailevat Sebastian Vettel ja Kimi Räikkönen.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Ferrari | Ferrari | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU | 571 | 2. |
| 2018 | Ferrari | Ferrari | P |  Sebastian Vettel | 1 | 1 | 8 | 4 | 4 | 2 | 1 | 5 | 3 | 1 | Kesk. | 2 | 1 | 4 | 3 | 3 | 6 | 4 | 2 | 6 | 2 | 571 | 2. |
| 2018 | Ferrari | Ferrari | P |  Kimi Räikkönen | 3 | Kesk. | 3 | 2 | Kesk. | 4 | 6 | 3 | 2 | 3 | 3 | 3 | Kesk. | 2 | 5 | 4 | 5 | 1 | 3 | 3 | Kesk. | 571 | 2. |
Aiheesta muualla

Kuvia tai muita tiedostoja aiheesta Ferrari SF71H Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ferrari SF71H
Käännös suomeksi